Μητροπολίτης Ιταλίας Πολύκαρπος

O Πολύκαρπος (κατά κόσμον Παναγιώτης Σταυρόπουλος, Ναύπακτος, 15 Οκτωβρίου 1963) είναι Έλληνας θεολόγος, Ιεράρχης του Οικουμενικού Πατριαρχείου Κωνσταντινουπόλεως και Μητροπολίτης Ιταλίας από το 2021.

Βιογραφικά στοιχεία 
Σπούδασε Θεολογία στην Θεολογική Σχολή Αθηνών, από την οποία αποφοίτησε το 1986. 

Στις 13 Ιανουαρίου 1990 εκάρη μοναχός. Διάκονος χειροτονήθηκε στις 15 Ιανουαρίου 1990 από τον τότε Μητροπολίτη Χαλκηδόνος Βαρθολομαίο και Πρεσβύτερος στις 16 Ιανουαρίου 1990 από τον τότε Μητροπολίτη Ναυπάκτου και Αγίου Βλασίου Αλέξανδρο. Από το 1990 έως το 2007 υπηρέτησε ως εφημέριος του Ιερού Ναού Αγίου Γεωργίου Βενετίας και από το 1992 έως το 2007 ως Πρωτοσύγκελος της Ιεράς Μητροπόλεως Ιταλίας και Μελίτης. 

Στις 6 Μαΐου 2007 χειροτονήθηκε στον Ιερό Πατριαρχικό Ναό Αγίου Γεωργίου στο Φανάρι της Κωνσταντινουπόλεως Μητροπολίτης Ισπανίας και Πορτογαλίας. 

Στις 14 Ιανουαρίου 2021 εξελέγη Μητροπολίτης Ιταλίας και Έξαρχος Νοτίου Ευρώπης. Στις 11 Μαρτίου 2021, στον Ιερό Ναό Αγίου Γεωργίου Βενετίας, έλαβε χώρα η τελετή ενθρόνισης του νέου Μητροπολίτου, από τον Μητροπολίτη Αυστρίας Αρσένιο, ως εκπρόσωπο του Οικουμενικού Πατριάρχου Βαρθολομαίου.

Παραπομπές

Εξωτερικοί σύνδεσμοι 
 Επίσημη Ιστοσελίδα Ιεράς Μητροπόλεως Ιταλίας

Πολυκαρπος
Πολυκαρπος